BBC Telstar Hesper
De BBC Telstar Hesper (offiziell B.B.C. Telstar Hesperange-Howald) ass e lëtzebuergesche Basketballclub aus der Gemeng Hesper. De Veräin besteet zanter dem 22. Februar 1972. D'Veräinsfaarwe si blo a giel.

De Veräin ass Member vun der FLBB. An der Saison 20/21 spillen d'Dammen an der Nationale 2 an d'Hären an der Total League.

Geschicht 
Déi éischt Matcher goufen am Schoulhaff vun der Hesper Schoul gespillt. Vun 1977 bis 2000 war dann d'Sportshal hannert der Schoul um Houwald d'Doheem vum Club. Zanter 2000 spillt den Telstar Hesper am Centre Sportif um Hesper Holleschbierg.

2020 huet d'Härenekipp vum Telstar et fir d'éischt Kéier an der Geschicht vum Veräin bis an d'Total League gepackt.

Palmarès

Dammen 
Gewënner Coupe FLBB (2003)

Cadettes 
Gewënner Coupe des Cadettes (2014)

Um Spaweck
Websäit vum Veräin

Gemeng Hesper
Telstar Hesper